CELEX: 62006CA0522
Language: et
Date: 2008-04-03 00:00:00
Title: Kohtuasi C-522/06: Euroopa Kohtu (viies koda) 3. aprilli 2008 . aasta otsus — Euroopa Ühenduste Komisjon versus Belgia Kuningriik (Liikmesriigi kohustuste rikkumine — Määrus (EÜ) nr 2037/2000 — Osoonikihti kahandavad ained — Nende ainete ringlussevõtt, taaskasutamine, taasväärtustamine ja hävitamine)

24.5.2008   
            
            
               ET
            
            
               Euroopa Liidu Teataja
            
            
               C 128/12
            
         Euroopa Kohtu (viies koda) 3. aprilli 2008. aasta otsus — Euroopa Ühenduste Komisjon versus Belgia Kuningriik
   (Kohtuasi C-522/06) (1)
   
   (Liikmesriigi kohustuste rikkumine - Määrus (EÜ) nr 2037/2000 - Osoonikihti kahandavad ained - Nende ainete ringlussevõtt, taaskasutamine, taasväärtustamine ja hävitamine)
   (2008/C 128/19)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: A. Alcover San Pedro ja B. Stromsky)
   
      Kostja: Belgia Kuningriik (esindaja: A. Hubert)
   Kohtuasja ese
   Liikmesriigi kohustuste rikkumine — Euroopa Parlamendi ja nõukogu 29. juuni 2000. aasta määrus (EÜ) nr 2037/2000 osoonikihti kahandavate ainete kohta (EÜT L 244, lk 1; ELT eriväljaanne 15/05, lk 190) — Artikli 16 lõige 5 ja artikli 17 lõige 1 — Määruse artiklis 2 viidatud külmutus- ja kliimaseadmetes, soojuspumpades, tuletõrjesüsteemides ja tulekustutites sisalduvate kontrollitavate ainete ringlussevõtu, taaskasutamise, taasväärtustamise ja hävitamisega tegeleva personali kvalifikatsiooni miinimumnõuete määratlemata jätmine — Kontrollitavate ainete lekete vältimiseks ja lekete suuruse vähendamiseks ettevaatusabinõude võtmata jätmine ja lekete esinemise kontrollide tegemata jätmine
   Resolutiivosa
   
               1)
            
            
               Kuna Belgia Kuningriik ei ole
               
                           —
                        
                        
                           määratlenud Euroopa Parlamendi ja nõukogu 29. juuni 2000. aasta määruse (EÜ) nr 2037/2000 osoonikihti kahandavate ainete kohta artikli 16 lõikes 5 nõutavaid kontrollitavate ainete ringlussevõtu, taaskasutamise, taasväärtustamise ja hävitamisega tegeleva personali kvalifikatsiooni miinimumnõudeid,
                        
                     
                           —
                        
                        
                           ega ole võtnud Valloonia piirkonnas vastavalt määruse nr 2037/2000 artikli 17 lõikele 1 kõikvõimalikke ettevaatusabinõusid, et vältida kontrollitavate ainete lekkeid ja vähendada lekete suurust ega ole igal aastal kontrollinud lekete esinemist või nende puudumist,
                        
                     siis on ta rikkunud selle määruse nimetatud sätetest tulenevaid kohustusi.
            
         
               2)
            
            
               Mõista kohtukulud välja Belgia Kuningriigilt.
            
         
      (1)  ELT C 42, 24.2.2007.